

AMETIKOGU JUHATUS

18. veebruar 2026 nr 4

OTSUS

Kohtutäitur Kaire Põltsile täitetoimikute ja

asjaajamise üleandmisega seonduvast

Justiits- ja digiminister on 12.02.2026 käskkirjaga nr 42-k andnud ametikogu juhatusele ülesande korraldada lahkunud kohtutäitur Mati Kadaku asendajabüroo täitetoimikute üleandmine kohtutäitur Kaire Põltsile 27. veebruariks. Kaire Põltsiga on saadud kokkuleppele, et elektrooniliste toimikute ja nendega seotud asjaajamise, ametikonto ja muu asjasse puutuva üleandmine toimub 25. veebruaril 2026. Pabertoimikud anda üle 27. veebruaril 2026.

Lähtudes kohtutäituri seaduse § 15 lg 1-6, maksukorralduse seaduse § 29 p 4, avaliku teabe seaduse § 434 lg 1, perehüvitiste seaduse § 58 lg 2 ja 3, justiitsministri 15.12.2009 määruse nr 42 „Kohtutäiturimäärustik“ § 31, Kohtutäiturite ja Pankrotihaldurite Koja (edaspidi Koja) eestseisuse 3.10.2012 otsusega nr 18 kinnitatud „Täite- ja pankrotimenetluse infosüsteemi pidamise kord“ § 41 p 4, Koja eestseisuse 31.01.2013 otsusega nr 1 kinnitatud „Kohtutäiturite ja Pankrotihaldurite Koja infoturbepoliitika“ p 2.1.4., Koja ametikogu juhatuse 4.01.2018 otsusega nr 1 kinnitatud „Täitemenetluse infosüsteemi pidamise kord“ § 5 p 3, justiits- ja digiministri 12.02.2026 käskkirja nr 42-k „Harju tööpiirkonna lahkunud kohtutäituri Mati Kadak’u täitetoimikute ning asjaajamise üleandmine“ p 2

ametikogu juhatus otsustab:

1. Lõpetada kohtutäituri asendaja Piret Altosaare ametitegevus ning anda tema menetluses olevad elektroonilised täitetoimikud, nendega seotud asjaajamine, ametikonto ja muu asjasse puutuv kohtutäitur Kaire Põltsile üle 25 veebruaril 2026. Kohtutäituri asendaja Piret Altosaare menetluses olevad pabertoimikud anda üle 27. veebruaril 2026.
2. Koostada koostöös ülevõtva Tallinna kohtutäituri Kaire Põltsiga pooleliolevate ametitoimingute, sealhulgas täitemenetlustega seotud nõuete ja nende nõuetega seotud ettemaksude üleandmise kohta üleandmis-vastuvõtmisakt.
3. Anda KTS § 15 lg 1 alusel täitemenetluses kohtutäitur Mati Kadakule makstud ettemaksude arvestus, mille üle peab arvestust kohtutäituri asendaja Piret Altosaar, üle kohtutäitur Kaire Põltsile.
4. Volitada Koja ametikogu juhatuse liiget Arvi Pink ja Koja nõunikku Jaan Lõõnik korraldama punktis 2 ja 3 sätestatuga seonduvat ning alla kirjutama üleandva Tallinna kohtutäituri asendaja Piret Altosaar pooleliolevate ametitoimingute, sealhulgas täitemenetlustega seotud nõuete ja nende nõuetega seotud ettemaksude ülevõtvale Tallinna kohtutäiturile Kaire Põlts üleandmise kohta koostatud üleandmis-vastuvõtmisaktile.
5. Pidada vajalikuks, et pooleliolevate ametitoimingute, sealhulgas täitemenetlustega seotud nõuete ja nende nõuetega seotud ettemaksude arvestuse üleandmise juures viibiksid Koja ametikogu juhatuse esindajana Koja ametikogu juhatuse liige Arvi Pink ning Koja kantselei esindajana Koja nõunik Jaan Lõõnik.
6. Lugeda kohtutäitur Mati Kadaku ametialastele pangakontodele kuni 23.02.2026 toimuvad laekumised kohtutäituri tasude ja täitekulude katteks, mis ei ole 23.02.2026 seisuga ametikogu pangakontole kantud, ametikogu tuluks.
7. Sulgeda Tallinna kohtutäituri asendajale Piret Altosaar ja tema büroo töötajatele elektrooniline juurdepääs registritele üle riigi andmevahetuskihi ja Koja hallatavatele infosüsteemidele ja elektroonilistele teenustele alates punktis 2. nimetatud üleandmis-vastuvõtmisakti allkirjastamisest.
8. Lõpetada nõuete jaotamine täitemenetluse infosüsteemi kaudu Tallinna kohtutäituri asendajale Piret Altosaar alates 20.02.2026.
9. Otsust on võimalik vaidlustada halduskohtumenetluse seadustiku § 7 lõikes 1, §-s 9 ja § 46 sätestatud tingimustel Tallinna Halduskohtus (Pärnu mnt 7, Tallinn 15082).
10. Edastada käeoslev otsus üleandvale Tallinna kohtutäituri asendajale Piret Altosaar, ülevõtvale Tallinna kohtutäiturile Kaire Põlts, Maksu- ja Tolliametile, Sotsiaalkindlustusametile, Riigi Tugiteenuste Keskusele ja Koja raamatupidajale.

*/allkirjastatud digitaalselt/*

Janek Pool

Ametikogu juhatuse esimees